Earthworms/Erdwurms | SA Wurm FORUM Worm SA
Miere raak van tyd tot tyd ‘n verpesting, en kan verspot maklik beheer word.
Indien die bins op ‘n staander is, of net 2 bins in mekaar, kan jy die wit kryt wat gebruik word om kakkerlakke weg te hou (te kry by Chinese winkels asook sommige kettingwinkels) gebruik. Teken al om die bodem van die buitenste bin, of om die staander se pote. Doen dit gereeld en die miere soek ander plek om te verpes.
3 Kommentaar	| Earthworms/Erdwurms	| Skakelstruktuur
Bygedra deur Farmer A
Januarie 2, 2013
Ek is betrokke by ‘n laerskool in die Middelburg/Witbank omgewing. Die skool het ‘n jaar of twee gelede begin met allerhande groen projekte, waaronder ook ‘n erdwurmboerdery waarvoor ons (gr 3’s) verantwoordelik is. Ons eerste poging het misluk. Ons wil dit egter baie graag behoorlik op die been bring. Ek het het ‘n bietjie probeer oplees, maar vind dat verskillende mense verskillende raad gee oor aspekte soos kos, hoeveelheid water ens. Indien iemand met meer ervaring bereid sal wees om ons te help of dalk selfs die skool kom besoek, sal ek baie bly wees. Wat aanvanklik vir my na ‘n eenvoudige projek gelyk het, blyk egter ‘n Wetenskap-in-die-kleine te wees en ek hoop daar is ‘n kundige wat sy kennis met ons kinders sal deel.
5 Kommentaar	| Earthworms/Erdwurms	| Skakelstruktuur
Om tuis te bly om eerder na jou wurms te wil kyk, is lawwigheid! Sny ‘n butternut in 2 en begrawe dit met die ‘vleeskant’ na onder. Hierdie sal jou wurms vir weke besig hou.
En as jy nie weet waarheen om met vakansie te gaan nie – hier is ‘n goeie aanbod wat na ons wurmboere se kant gekom het – probeer dit gerus…
ONRUSRIVIER: EENSLAAPKAMER VAKANSIEWOONSTEL
baie naby see en twee getypoele
toegerus met handdoeke en beddegoed
maks 4 persone
SPESIALE AANBOD: HERFSVAKANSIE 2011: 11 nagte @ R3025
Tel: 021-866-1524 en laat boodskap
SMS 073-878-9221 of laat duidelike stem-boodskap
HELP! ‘n Tannie het vir my geskryf. Sy het by iemand wat ‘n erdwurm plaas van my gekoop het, my adres gekry. Nou sit ek met ‘n penarie – ek kry eposse op my Blackberry en my skootrekenaar, en soms verdwyn die pos tussen die twee, soos met haar skrywe die geval was.
Ek dink sy is in ‘n sekuriteitskompleks of aftree oord. As jy vermoed jy is die ‘missing link’, druk asb. vir haar hierdie brief en vra namens my en die elektronika van die eeu, omverskoning!
Sy wou weet wat die regte konsentraat is om wurmtee aan te maak en toe te dien, en dat daar iemand in die kompleks is wat tee verkoop wat flouer aangemaak is.
Die antwoord is eenvoudig: Daar is nie ‘n antwoord nie! Net soos mense verskil oor die naam vir die vloeistof, net so verskil hulle oor die verdunnings resep. As jy ‘n paar plante het wat jy tee wil gee, moet jy maar meer water bysit. Ek het gedurende die winter net by een roosmaryn in ‘n pot, skoon ‘tee’ gegooi, en weliger kon jy aan die einde van die dag, nie elders vind nie! Ek spog ook graag met my Woolies kwaliteit greenpepers wat ek verlede seisoen gekweek het met wurmtee.
Ek dink sy het ook gekla dat daar nie baie tee in die onderste bin verskyn nie. Vele moontlikhede: seisoen (winter is alles stadiger), te min gaatjies, of nie genoeg kos wat verrot en verwerk kan word nie. Die byvoeging van droe materiaal absorbeer ook eers vloeistof tot dit versadigingspunt bereik, en begin vloeistof dan eers weer na die bodem beweeg.
Die kenners se ‘moenie natmaak nie’, terwyl ander mense glo aan natmaak. Ek doen nie – die kondensasie in die bin is voldoende vog. As jy wil eksperimenteer, gaan voort – dit kan egter ‘n nat gemors raak waarin jou wurms sal vrek. Wees baie versigtig!
Hou die Landbouweekblad dop – ek merk deesdae al meer artikels oor wurms daarin verskyn!
6 Kommentaar	| Earthworms/Erdwurms	| Skakelstruktuur
The easiest way to harvest your home bin, is to take a black bag, go outside and throw the contents of the bin onto the black bag on the lawn.
Make yourself a cuppa tea, and when finished, take the top layer of the bin contents, and add to your plants, or compost heap.
You will always ‘harvest’ some worms – babies, teenager and some aged worms. But the worms tend to move away from the light, deeper into the compost layer, and therefore you can take the top layers off and use it.
Unclog she drainage holes of the bin and add new shreds of newspaper to the bin (as you originally prepared your bin), return the remaining compost, feed the worms, and remember to add some honey to calm them.
Die eenvoudigste manier om jou kompos te ‘oes’ is om ‘n swartsak op die grasperk neer te sit, die bin inhoud daarop uit te keer, en ‘n rukkie te wag.
Die blootstelling aan lig laat die wurms dieper inkruip, en jy kan die boonste laag versamel en direk by jou plante voeg, of op die kompos hoop gooi.
Onthou dat jy altyd wurms saam met die kompos gaan oes – dit is ‘n gegewe.
Maak seker dat die gaatjies in jou bin nie verstop is nie, plaas klam repe koerant onder-in, en gooi jou wurms terug. Voer hulle, en gee heuning om hulle te kalmeer.
Wurmtee is die resultaat van die verwerkte kos en papier wat in die erdwurms se boonste bin aan hulle beskikbaar gemaak word.
Hulle vreet die kos, en die reste wat hulle uitskei, is deel van die nutrientryke wurmtee wat na ‘n paar maande begin deurdrup na die tweede bin.
Hou asb. die volgende in gedagte wanneer jou bin jou frustreer en nie gou genoeg (volgens jou) tee produseer nie:
Jou bin bestaan uit papier/deklaag – enige afskeiding wat nat is, gaan eers deur die bin inhoud absorbeer word. Voor die inhoud nie deurnat is nie, sal die water nie na die bodem van die bin loop, en deur drup nie.
MOENIE water oorgooi om die proses aan te jaag nie. Jou inhoud raak te nat, begin vrot, en die wurms trek of vrek.
Maak seker dat die kleine gaatjies aan die onderkant van jou bin, OOP is! Neem ‘n swartsak en keer die bin inhoud daarin uit. Vat ‘n tandestokkie en druk die gaatjies weer oop. Gooi die wurms terug, en onthou, sodra die lente eers die eerste warmte deurstoot, sal die wurms meer aktief begin raak, meer vreet, en gouer aanteel.
Jy deurblaai op die oomblik die argiewe vir die Earthworms/Erdwurms kategorie.